Concert de La Habitación Roja en la Gerència
08 d’agost 2016

​El grup valencià La Habitación Roja, oferirà un concert en la Gerència amb motiu de les festes patronals del Port de Sagunt, aquest dimecres a partir de les 22.30 hores. El concert està organitzat per l'Ajuntament de Sagunt a fi de reforçar el programa de festes, i per aquest motiu s'ha comptat amb un grup de primera línia. Amb aquest concert se segueix la iniciativa de l'any passat amb La Gossa Sorda, que serveix per a recolzar als grups valencians.

  
D'altra banda, quant al programa de festes, hui dilluns 8 d'agost, tindrà lloc la Cavalcada de l'Humor prevista en el programa de les Festes Patronals del Port de Sagunt 2016. La concentració dels participants serà a partir de les 18.00 hores en el Centre Cívic, i a les 19.30 hores, està prevista l'eixida. La cavalcada transcorrerà per l'avinguda 9 d'Octubre fins al recinte firal, amenitzada per xarangues, animació i una gran batukada. Als participants de la Cavalcada de l'Humor els espera, una vegada arribats al recinte firal, una _torrà_, que començarà a les 21.00 hores. La jornada conclourà de la mà de la gran orquestra Matrix, que actuarà a les 23.00 hores dins del recinte taurí.

  
Per a demà, dimarts 9 agost, tindrà lloc una vesprada i nit de vaques i bous de la Ramaderia Rafael Alarcón. Els més xicotets gaudiran d'una discomóvil infantil a les 22.30 hores i, una miqueta més tard, es lliuraran els premis de jocs de taula i de la Cavalcada de l'Humor. A mitjanit, començarà la vetlada musical amb la gran orquestra La Pato.

  
El dimecres dia 10, està prevista una altra jornada festiva de vaques i bous, aquesta vegada la ramaderia encarregada del festeig serà la de Juan Faet. A la nit, a més de l'esdeveniment taurí, els xiquets podran gaudir d'una Gimcana en el recinte firal. Per a acabar, la nit s'amenitzarà amb el musical “Els millors anys de la teua vida”.

![](/media/flgjsspj/la_habitacion_roja_2011.jpg)  
_La Habitación Roja_  

*   [](http://www.facebook.com/sharer.php?u=https://aytosagunto.es/va/actualitat/concert-de-la-habitacion-roja-en-la-gerencia/ "Facebook")
*   [](http://twitter.com/share?url=https://aytosagunto.es/va/actualitat/concert-de-la-habitacion-roja-en-la-gerencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/concert-de-la-habitacion-roja-en-la-gerencia/ "Linked In")
*   [](mailto:?body=https://aytosagunto.es/va/actualitat/concert-de-la-habitacion-roja-en-la-gerencia/)